ATLIEKŲ
PIRKIMO - PARDAVIMO SUTARTIS

2023 m.                                 Nr.
Vilnius

AB „Lietuvos geležinkeliai“, juridinio asmens kodas 110053842, atstovaujama ......................................., veikiančio pagal  AB „Lietuvos geležinkeliai“ generalinio direktoriaus 2023 m. ...................... (toliau - Pardavėjas), ir .................“, atstovaujama direktoriaus .................., veikiančio  pagal bendrovės įstatus, įmonės kodas .....................  (toliau – Pirkėjas), sudarė šią pirkimo - pardavimo sutartį (toliau - Sutartis) ir susitarė dėl šių Sutarties sąlygų:

	I. SUTARTIES DALYKAS 

2. Šios Sutarties dalykas – atidirbtos alyvos (toliau - Atliekos), nurodytos 5 punkte pateiktoje lentelėje, pirkimas-pardavimas.

	II. ŠALIŲ ĮSIPAREIGOJIMAI

3. Pardavėjas 2023 m. ............... mėn. (imtinai), įsipareigoja parduoti, o Pirkėjas įsipareigoja nupirkti Atliekas pagal 5 punkte esančioje lentelėje išvardintas rūšis ir kainas.
4. Pirkėjas garantuoja, kad jis yra atliekų tvarkymo įmonė, kuri turi teisę, Lietuvos Respublikos teisės aktų nustatyta tvarka, tvarkyti Atliekas bei įsipareigoja tinkamai vykdyti visas iš Lietuvos Respublikos teisės aktų bei šios Sutarties kylančias prievoles tvarkant įsigyjamas Atliekas. Pirkėjas privalo nedelsiant, bet ne vėliau kaip per 1 darbo dieną, informuoti Pardavėją, jei Sutarties galiojimo laikotarpiu jis netektų teisės tvarkyti Atliekas.
Pirkėjas patvirtina, kad šioje sutartyje nurodytas Atliekas įsigyja kitais tikslais nei naudoti kaip degalus ir/arba kaip kurą šildymui. Pirkėjas garantuoja, kad įsigytas Atliekas arba jų dalį, panaudojęs ir/arba pardavęs kaip degalus arba kurą šildymui, jis tokius atvejus asmeniškai deklaruos Valstybinei mokesčių inspekcijai Akcizų įstatymo nustatyta tvarka ir terminais.

III. KAINA

5. Atliekų 1 (vieno) t kaina nurodyta žemiau pateiktoje lentelėje:

	Atliekų pavadinimas*, atliekų sąrašo kodas*
	1 t kaina, Eur (be PVM)
	PVM, Eur,
21 proc.
	1 t kaina,
Eur (su PVM)

	kita variklio, pavarų dėžės ir tepamoji alyva, atliekų sąrašo kodas 13 02 08*
(kodas pagal KN – 2710 99 00)
	
	
	


* (kodas įrašomas pagal Lietuvos Respublikos aplinkos ministro 1999-07-14 įsakymu Nr. 217 patvirtintas Atliekų tvarkymo taisykles su vėlesniais jų pakeitimais).

6. Atliekų pardavimo kainos, yra Pirkėjo, laimėjusio 2023 m. ......... mėn. ...... d. Viešą variklinės alyvos atliekų aukcioną Nr. ......, pasiūlytos Atliekų kainos be PVM, nurodytos 5 punkte esančioje lentelėje.
6.1. Pirkėjas įsipareigoja nupirkti visą Sutarties priede Nr. 1 nurodytą bendrą Atliekų kiekį, kurį, priklausomai nuo poreikio, Pardavėjas pasilieka teisę keisti iki 20 proc. 
6.2. Pirkėjas pats savo sąskaita vykdo visas mokestines prievoles Lietuvos Respublikoje, kurios atsirado ar gali atsirasti vykdant šią Sutartį, ir prisiima visą riziką, susijusią su mokestinių prievolių, jei tokių būtų, vykdymu, atsižvelgiant į Lietuvos Respublikos įstatymų ir kitų teisės aktų nuostatas.
6.3. Šalys susitaria ir sutinka, kad jei šios Sutarties galiojimo metu pasikeitus teisės aktams pasikeistų pridėtinės vertės mokesčio dydis, Atliekų kaina be PVM, nustatyta 5 punkte esančioje lentelėje, dėl to keičiama nebus, nebent priimti teisės aktai numatytų kitaip.
IV. MOKĖJIMO SĄLYGOS 

7. Pardavėjas pranešimu informuoja Pirkėją apie einamąjį mėnesį norimą parduoti Atliekų kiekį, pranešime nurodo Atliekų atsiėmimo vietą (-as). Atliekų atsiėmimo vietų preliminarus sąrašas yra nurodytas Sutarties priede Nr. 1. Pirkėjas, per 3 (tris) darbo dienas nuo Pardavėjo pranešimo išsiuntimo el. paštu dienos, sumoka visą pranešime nurodyto Atliekų kiekio kainą pavedimu į Pardavėjo atsiskaitomąją sąskaitą, nurodytą Sutarties XIV skyriuje. Jeigu per nurodytą terminą Pirkėjas neatlieka šio mokėjimo, nuo kitos dienos jam pradedami skaičiuoti 0,2 % dydžio delspinigiai nuo reikiamos sumokėti sumos už kiekvieną uždelstą kalendorinę dieną, maksimalią delspinigių skaičiavimo ribą nustatant 20 % nuo Sutarties priede Nr. 1 nurodyto viso Atliekų kiekio kainos.
8. Pirkėjas, atlikęs mokėjimą, tą pačią dieną el. paštu Pardavėjui perduoda mokėjimo pavedimo kopiją. Pardavėjas perduoda Atliekas, tik gavęs 7 punkte nurodytą mokėjimą. PVM sąskaitas-faktūras išrašo Pardavėjo padaliniai, pridavę Atliekas, atsižvelgiant į Atliekų perdavimo-priėmimo aktus.
9. Jei Pirkėjo pagal 7 punktą sumokėta suma yra mažesnė negu Pardavėjas patiekė Atliekų pagal perdavimo-priėmimo aktus, apie trūkstamą sumokėti sumą Pardavėjas informuoja Pirkėją pranešimu ir Pirkėjas įsipareigoja pranešime nurodytą sumą sumokėti per 3 (tris) darbo dienas nuo minėto pranešimo išsiuntimo dienos mokestiniu pavedimu į Pardavėjo atsiskaitomąją sąskaitą, nurodytą Sutarties XIV skyriuje. Jeigu per nurodytą terminą Pirkėjas neatlieka minėto mokėjimo, nuo kitos dienos pradedami skaičiuoti 0,2 % dydžio delspinigiai nuo nesumokėtos sumos už kiekvieną uždelstą kalendorinę dieną, maksimalią delspinigių skaičiavimo ribą nustatant 20 % nuo Sutarties priede Nr. 1 nurodyto viso Atliekų kiekio kainos.
10. Jei Pirkėjo pagal 5 punktą sumokėta suma yra didesnė nei Pardavėjas patiekė Atliekų pagal perdavimo-priėmimo aktus, Pirkėjo permokėta suma įskaitoma į kito pardavimo metu už Atliekas mokėtiną sumą arba, Pirkėjui raštu pareikalavus, per 3 (tris) darbo dienas nuo Pirkėjo pareikalavimo gavimo grąžinama į Sutarties XIV skyriuje nurodytą Pirkėjo atsiskaitomąją sąskaitą. Laiku neatlikus šio mokėjimo, nuo kitos dienos Pardavėjui pradedami skaičiuoti 0,2 % dydžio delspinigiai nuo Pirkėjui negrąžintos sumos už kiekvieną uždelstą kalendorinę dieną, maksimalią delspinigių skaičiavimo ribą nustatant 20 % nuo Sutarties priede Nr. 1 nurodyto viso Atliekų kiekio kainos.

V. ATLIEKŲ PERDAVIMO-PRIĖMIMO TVARKA

11. Pirkėjas privalo iš Pardavėjo pranešime (7 punktas) nurodytų Atliekų laikymo vietų pasikrauti ir išvežti Atliekas neatlygintinai savo transportu ne vėliau kaip iki einamojo mėnesio paskutinės darbo dienos. Apie atliekų išvežimą Pirkėjas privalo informuoti Pardavėją prieš 1 (vieną) darbo dieną. Atliekas priimti Pirkėjas privalo Pardavėjo padalinių, kuriuose yra laikomos Atliekos, darbo laiku. 
12. Perduodamų Atliekų rūšis, faktinis kiekis, taros masė nustatoma dalyvaujant abiejų šalių įgaliotiems asmenims Pardavėjo Atliekų laikymo vietose, transporto svėrimo ar kitomis nustatyta tvarka patikrintomis svarstyklėmis. Faktinė Atliekų masė nustatoma iš bruto atėmus taros masę. Svėrimo išlaidas, jeigu jos yra, apmoka Pirkėjas. 
13. Pardavėjui perdavus, o Pirkėjui priėmus Atliekas (kiekvieną kartą), abiejų šalių atstovai Atliekų perdavimo vietoje pasirašo Atliekų perdavimo-priėmimo aktą.  Atliekas perduoti įgalioto atsakingo asmens kontaktiniai duomenys nurodyti sutarties priede Nr. 1. Įgalioto asmens nesant darbe (komandiruotė, atostogos, liga), Atliekų perdavimo-priėmimo aktą pasirašo jį oficialiai pavaduojantis asmuo. Apie įgalioto asmens pasikeitimą Pardavėjas informuoja Pirkėją šios Sutarties 14 skyriuje nurodytu Pirkėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas. 
Pardavėjui perdavus, o Pirkėjui priėmus Atliekas (kiekvieną kartą) nurodytose vietose (7 punktas), Pirkėjas, vadovaujantis Lietuvos Respublikos aplinkos ministro 1999-07-14 įsakymu Nr. 217 „Dėl atliekų tvarkymo taisyklių patvirtinimo“ (su vėlesniais jo pakeitimais), Lietuvos Respublikos aplinkos ministro 2011 m. gegužės 3 d. įsakymu Nr. D1-367 „Dėl Atliekų susidarymo ir tvarkymo apskaitos ir ataskaitų teikimo taisyklių patvirtinimo“ (su vėlesniais jo pakeitimais), Lietuvos Respublikos aplinkos ministro 2017 m. spalio 10 d. įsakymu Nr. D1-833 „Dėl Lietuvos Respublikos aplinkos ministro 2013 m. gegužės 20 d. įsakymo Nr. 1-359 „Dėl Gaminių ir (ar) pakuočių atliekų sutvarkymą įrodančių dokumentų išrašymo tvarkos aprašo patvirtinimo“ pakeitimo ir kai kurių Lietuvos Respublikos aplinkos ministro įsakymų pripažinimo netekusiais galios“ (su vėlesniais jo pakeitimais) ir/ar kitais aktualiais Lietuvos Respublikos teisės aktais, nereikalaudamas papildomo mokesčio, privalo Pardavėjui išduoti Atliekų perdavimą patvirtinantį (-ius) dokumentą (-us), kuriame (-iuose), tame tarpe, turi būti nurodyti perduotų Atliekų pavadinimas, Atliekų kodas pagal atliekų sąrašą ir svoris, Atliekų perdavimo data. Tais atvejais, kuomet Atliekų susidarymo ir (ar) tvarkymo apskaita vykdoma naudojantis Vieninga gaminių, pakuočių ir atliekų apskaitos informacine sistema (toliau – GPAIS), Pirkėjas taip pat privalo atlikti visas prievoles tam, kad būtų tinkamai apskaitomos susidariusios ir tvarkomos Atliekos, tame tarpe ir, bet neapsiribojant, pateikti informaciją apie sudarytą Sutartį, patvirtinti priimtas Atliekas GPAIS.
14. Atliekų nuosavybės teisė ir atsitiktinio žuvimo rizika pereina Pirkėjui nuo perdavimo- priėmimo akto pasirašymo momento.


VII. SUTARTIES ĮVYKDYMO UŽTIKRINIMAS

16. Sutarties įvykdymo užtikrinimu laikomas Pirkėjo Viešo variklinės alyvos atliekų aukcionui 40 Eur. pateiktas aukciono dalyvio piniginis įnašas, kuris, Pirkėją pripažinus laimėtoju, jam yra negrąžinamas, užskaitant jį kaip šios Sutarties įvykdymo užtikrinimą. 
17. Sutarties įvykdymo užtikrinimas grąžinamas Pirkėjui, kai šis įvykdo visus jam iš Sutarties kylančius įsipareigojimus, per 10 (dešimt) kalendorinių dienų nuo Pirkėjo raštiško pareikalavimo gavimo dienos.

VIII. ŠALIŲ ATSAKOMYBĖ

18. Jei Pirkėjas nesumoka įsigyjamų Atliekų kainos daugiau kaip 5 (penkias) darbo dienas nuo Sutarties 7 punkte nurodyto termino, Pardavėjas gali vienašališkai nutraukti Sutartį dėl Pirkėjo kaltės, įspėjęs Pirkėją raštu prieš 5 (penkias) kalendorines dienas, neatlygindamas Pirkėjui jokių išlaidų ar nuostolių, susijusių su Sutarties nutraukimu. 
Tokia pačia tvarka ir su tokiomis pačiomis pasekmėmis Pardavėjas taip pat turi teisę vienašališkai nutraukti Sutartį, jei Pirkėjas šios Sutarties 9 punkte nustatyta tvarka nesumoka trūkstamos Atliekų kainos.
19. Pardavėjas gali vienašališkai nutraukti Sutartį dėl Pirkėjo kaltės, įspėjęs Pirkėją raštu prieš 5 (penkias) kalendorines dienas, neatlygindamas Pirkėjui jokių išlaidų ar nuostolių, susijusių su Sutarties nutraukimu, jei Pirkėjas nevykdo bet kokio kito Sutartyje jam numatyto įsipareigojimo arba vykdo jį netinkamai. 
20. Pardavėjas gali vienašališkai nutraukti Sutartį dėl Pirkėjo kaltės, įspėjęs Pirkėją raštu nuo įspėjimo momento, neatlygindamas Pirkėjui jokių išlaidų ar nuostolių, susijusių su Sutarties nutraukimu, jei Pirkėjas netenka teisės tvarkyti Atliekų.
21. Nutraukus Sutartį dėl Pirkėjo kaltės, Pirkėjas neturi teisės dalyvauti naujame Pardavėjo organizuojamame aukcione Atliekoms parduoti.
22. Jei Pirkėjas nevykdo Sutarties 11 punkte nustatyto įsipareigojimo Atliekas išvežti iki minėtame punkte nustatyto termino, už kiekvieną pradelstą minėtus įsipareigojimus vykdyti dieną jis Pardavėjui moka 0,2 % dydžio delspinigius nuo neišvežto Atliekų kiekio kainos, maksimalią delspinigių skaičiavimo ribą nustatant 20 % nuo Sutarties priede Nr. 1 nurodyto viso Atliekų kiekio kainos. Tokiu atveju Pardavėjas taip pat gali vienašališkai nutraukti Sutartį dėl Pirkėjo kaltės, įspėjęs Pirkėją raštu prieš 5 (penkias) kalendorines dienas, neatlygindamas Pirkėjui jokių išlaidų ar nuostolių, susijusių su Sutarties nutraukimu. 
23. Bet kuriuo atveju Pardavėjui Sutartį nutraukus dėl to, kad Pirkėjas nevykdo savo iš Sutarties kylančių įsipareigojimų arba vykdo juos netinkamai, arba Pirkėjas pats be pateisinamos priežasties vienašališkai nutraukia Sutartį, Pardavėjas pasilieka Sutarties įvykdymo užtikrinimą. Sutarties įvykdymo užtikrinimas yra skirtas visų Pirkėjo sutartinių įsipareigojimų vykdymui bei jo padarytų Pardavėjui minimalių nuostolių atlyginimui užtikrinti.
24. Jei Atliekos dėl Pirkėjo kaltės išvežamas ne laiku (11 punktas) arba Pirkėjas nevykdo bet kokio kito įsipareigojimo, kylančio iš Sutarties, ir dėl to Pardavėjui Valstybės institucijų bus pritaikytos finansinės sankcijos, Pirkėjas atlygina dėl to Pardavėjo patirtus nuostolius. 
	25. Delspinigių, sumokėjimas ir/ar patirtų nuostolių atlyginimas, jei Sutartis nėra nutraukta, neatleidžia Sutarties šalių nuo pareigos vykdyti šia Sutartimi prisiimtus įsipareigojimus.
26. Sutarties nutraukimas neatleidžia Sutarties šalių nuo delspinigių, priskaičiuotų iki Sutarties nutraukimo, mokėjimo ir patirtų nuostolių atlyginimo.
27. Pardavėjas turi teisę vienašališkai priskaičiuotą delspinigių arba/ir nuostolių sumą išskaityti iš Pirkėjui grąžintinų sumų, aptartų Sutarties 10 punkte, arba iš Pirkėjo apmokėtos kitos Atliekų partijos kainos.
28. Pardavėjas ir Pirkėjas yra patys atsakingi už tinkamą savo galinių įrenginių (kompiuterinės technikos, interneto ryšio) veikimą. 

 IX. NENUGALIMOS JĖGOS APLINKYBĖS (Force – majeure)

29. Sutarties šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių šalys negalėjo kontroliuoti ir protingai numatyti bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Sutarties šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
30. Sutarties šalis, prašanti ją atleisti nuo atsakomybės, privalo pranešti kitai šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
31. Pagrindas atleisti Sutarties šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Sutarties šalis laiku neišsiunčia pranešimo arba neinformuoja, ji privalo kompensuoti kitai šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

X. GINČŲ SPRENDIMO TVARKA

32. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama vadovaujantis Lietuvos Respublikos teise.
33. Bet kokie nesutarimai ar ginčai, kylantys tarp Sutarties šalių dėl šios Sutarties, sprendžiami abipusiu susitarimu/derybomis. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti šalių susitarimu, sprendžiami Lietuvos Respublikos teismuose Lietuvos Respublikos įstatymų nustatyta tvarka.
XI. KITOS SUTARTIES SĄLYGOS

34. Sutarties šalys garantuoja, kad turi visus šios Sutarties sudarymui ir vykdymui reikalingus ir tinkamai įformintus įgalinimus ir leidimus, įskaitant, bet neapsiribojant, bet kokius Lietuvos Respublikos Vyriausybės ar jos įgaliotų institucijų išduodamus leidimus ar licencijas, ar bet kokius kitokius šios Sutarties sudarymui ir tinkamam vykdymui reikalingus dokumentus.
35. Po Sutarties pasirašymo susirašinėjimas dėl jos netenka galios.
36. Nė viena šios Sutarties šalis neturi teisės perduoti šia Sutartimi apibrėžtų teisių ir pareigų tretiesiems asmenims be raštiško kitos šalies sutikimo.
37. Šios Sutarties sąlygos yra šalių konfidenciali informacija. Už informacijos pagal šią Sutartį paskleidimą, kalta šalis privalo atlyginti dėl to atsiradusius nuostolius.
          38. Pasikeitus šalių adresams, banko rekvizitams, įmonės pavadinimui, įvykus PVM registracijos pasikeitimams ar pasikeitus kitiems rekvizitams, šalys privalo per 3 (tris) kalendorines dienas nuo jų pasikeitimo momento apie tai raštu pranešti viena kitai. Informavus apie rekvizitų pasikeitimus kitą šalį, šalys pasirašo susitarimą dėl Sutarties pakeitimo toje dalyje, kur yra nurodyti šalių rekvizitai. Šalis, laiku nepranešusi apie PVM registracijos pasikeitimus, atlygina kitai šaliai dėl to patirtus nuostolius.
39. Šios Sutarties priedai yra neatskiriamos Sutarties dalys. Sutarties pakeitimai ir papildymai galioja bei yra laikytini neatskiriama šios Sutarties dalimi, jei jie sudaryti raštiškai ir tinkamai patvirtinti Sutarties šalių įgaliotų atstovų.
40. Sutarties punktų pavadinimai naudojami tik dėl patogumo ir neturi jokios įtakos punktų turiniui, Sutarties ar atskirų jos nuostatų aiškinimui. 
41. Ši Sutartis sudaryta lietuvių kalba dviem egzemplioriais, turinčiais vienodą juridinę galią, po vieną kiekvienai Sutarties šaliai.
42. Visi pranešimai pagal šią Sutartį turi būti daromi raštu, siunčiami el. paštu (PDF formatu), Sutarties XIV skyriuje nurodytais šalių adresais. 
43. Pirkėjas yra  registruotas PVM mokėtoju Lietuvos Respublikoje.
44. Pirkėjas pareiškia ir garantuoja, kad vadovaujantis Lietuvos Respublikos pelno mokesčio, Lietuvos Respublikos pridėtinės vertės mokesčio ir Lietuvos Respublikos gyventojų pajamų mokesčio įstatymų nuostatomis, jis nėra laikomas asocijuotu (susijusiu) su Pardavėju.

XII. SUTARTIES GALIOJIMO TERMINAS

45. Sutartis laikoma sudaryta ir įsigalioja ją pasirašius Šalių atstovams bei galioja 3 (tris) mėnesius.
XIII. SUTARTIES PRIEDAI

46. Priedas Nr. 1 - Atliekų pardavimo planas;

XIV. ŠALIŲ REKVIZITAI 

	
PARDAVĖJAS
AB „Lietuvos geležinkeliai“
Įmonės kodas: 110053842
Įmonė registruota Juridinių asmenų registre
Adresas: Geležinkelio g. 16, 02100 Vilnius
Tel.: (8 5) 269 2038
El. p.: info@ltg.lt
Atsisk. sąsk.: LT92 7044 0600 0767 4537
Bankas: AB SEB bankas
PVM mokėtojo kodas: LT100538411




	
Pirkėjas




























 Sutarties priedas Nr. 1


Atliekų pridavimo planas

	Preliminarus kiekis, t.
	Atliekų išvežimo adresas
	Už atliekų perdavimą atsakingas darbuotojas
	Papildoma informacija

	5
	Radviliškis, Daukanto g. 63
	Kęstutis Butkus 
+370 68575140
	Radviliškis, Daukanto g. 63

	Sutarties priedas Nr. 2

TURTO PERDAVIMO - PRIĖMIMO AKTAS



2023 m. ............................... d.
Vieta
	
1. AB „Lietuvos geležinkeliai‘ remiantis 2023 m.  ................... mėn. .... d.  aukcionu Nr. .... ir 2023 m. …………………………...d pirkimo – pardavimo sutartimi Nr.  ……………. perduoda  ( nurodomas pirkėjo pavadinimas pagal sutartį ) nuosavybėn žemiau išvardintas prekes (žr. lentelę).
         
	Eil.
Nr.
	Turto pavadinimas
	Kiekis (t)
	Turto buvimo vieta
	Komentarai / Pastabos

	
	
	
	
	



     2. Pirkėjas patvirtina, kad pretenzijų dėl perduodamo turto neturi. 

     3. Šis aktas yra nuosavybės teisę į aukščiau nurodytas prekes patvirtinantis dokumentas. 

Šis aktas pasirašomas ir Turtas kartu su visais dokumentais Pirkėjui perduodamas tik tada, kai Pirkėjas Pardavėjo atstovui pateikia apmokėjimą už Turtą patvirtinantį dokumentą.



Turtą perdavė:_________________________________________
		(Pardavėjo įgalioto asmens vardas, pavardė, parašas)


Turtą priėmė:				  		                                                                
		(Pirkėjo įgalioto asmens vardas, pavardė, parašas)


